Die 30ste Maart | Woorde
Die 30ste Maart
Ek skryf die blog voortydig.
Sedert die 30ste Maart 1953 het twee-en-twintigduisend seshonderd vier-en- veertig(22644) dae verloop. (google wysheid).Dit laat my sommer ouer voel.
Dieselfde Kalender wat destyds in Maart 1953 gebruik is kan in Maart 2015 gebruik word, ook ontdek op Google.
Die Verjaarsdagsteen is Aquamarine en Bloodstone en as jy nou op ‘n Maandag verjaar dan kan jy nog pêrels ook byvoeg. Ook Google inligting.
Vincent van Gogh se geboortedag was 30 Maart 1853 en nog vele ander bekendes en dalk minder bekendes.
Ek sal, soos elke jaar sedert my Ma se oorlye, haar oproep 5 uur in die oggend mis. Toe het ek gekreun as die telefoon my wakker maak, nou sou ek die oproep met ‘n glimlag verwelkom het. Daardie stemme ..’Hallou Ma se ou Dogter ” en my Pa se “Hallou Girla!”
Sy het my elke jaar dieselfde storie vertel..eintlik verjaar ek eers 4 uur daardie middag..en nog ander inligting beslis nie vir sensitiewe lesers oor pyne – Vader weet hoekom sy dit elke keer vir my vertel het! Met moeite is jy gebaar ens … ai tog!.
Sy’t na haar mooi wense aan my, vir my gesing . Verskriklik mooi.
“Laat Heer U seën op haar daal /U guns uit Sion haar bestraal/U wat beveel en dit geskied/Wil Heer u seën oor haar gebied”
Hoe ouer ek geword het, hoe meer het dit vir my beteken..later het trane elke keer in my oë opgeskied.
Deesdae tjank ek maar so versie en dit oor ‘n oproep wat ek nooit weer gaan ontvang nie.
Die het ek nou nie ontvang nie, net om darem te wys hoe allerpragtig is Aquamarine.. O en ek skimp nie, dra nie juwele nie.. ‘n boek is meer as welkom .
Groetnis, nou gaan ek koffie drink en trane wegsluk..
27 comments on “Die 30ste Maart”
Ag genade, hoe verlang ek ook nou na my ma!
Sjoe,ek mis ook nou my ma!Jy moet lekker verjaar hoor.Ons twee verskil net 5 maande!
Ag as ek maar Perdebytjie se skraelte gehad het.. my jare het gaan sit in rondborstige rondheuperigheid.. die ydelheid sou my Pa sê! Dankie vir die wense
Jy laat my nou lekker lag.
Lekker verjaar ou maat, jy moet lekker verjaar, mag die Here jou seën en nog baie jare spaar. Die verlange om weer die stem te hoor is maar groot. Nou is dit jou beurt om dieselfde met jou dogter te doen! Mens volg maar in jou ouers se spore nê? Ek hoop jy het n heerlike dag en huil maar gerus dit verlig die gemoed.
Dankie Hester..stuur bietjie skoon lug hier na die Driehoek van die Vaal, sou darem groot geskenk wees , so een dag sonder lugbesoedeling.
Ag ek wens ek kon vir jou ‘n botteltjie of ‘n blikkie vol inlê. Dis ‘n luukse wat ek vreeslik waardeer vandat ons hier gelandjhet.
Lekker verjaar! My ma is ook ‘n groot verjaarsdag singer, ek huil altyd as sy bel.
Geniet jou Ma, nou die dag bymy kind gehoor, haar ou tannie pasiënte praat altyd met weemoed oor hul Ma’s al is hulself al in die tagtig.. die wonderlike band. Dankie vir die lekker verjaar, ek waardeer .
As ek jou tel nommer gehad het, het ek jou nou gebel, net om vir jou te sing: “Laat, Heer, U seën op haar daal. U guns uit Sion haar bestraal. U wat beveel en dit geniet. Wil Heer U seën oor haar gebied.”
Dalk nie so mooi soos jou ma nie, maar ek kon darem probeer het. :)
Lekker verjaar! Net die beste vorentoe.
AG baie dankie Toortsie, ek glo jy sal net so opreg uit jou hart sing. Baie dankie vir die wense .
Ai, dis so nostalgies. Dit laat my ook verlang na my ouers. Mag jou dag geseend wees, en lekker verjaar. Onthou om te vertel watse koek jy gaan eet. Jummy.
Jou ander feite oor die stene is baie interessant.
Dankie Spokie.. ek het heerlike Melktert as geskenk gekry by my Dierbare buurvrou oorkant die pad.. smullekker.
Jy moet ‘n wonderlike jaar hê en nog baaaie Mia stories vertel. As jy weer verjaar hol sy al rond !
Dankie Monica, mensig sys roekelose bestuurder met daardie 4×4 loopring , dink sy gaan spoed hê soos haar Mamma
Ek hoop jy het ‘n heerlike gedag gehad. Jy haal my nou vinnig in. Hoop dis ‘n baie gesonde jaar vir jou en Oupa
Baie dankie Tina, ek dink jy is dieselfde ouderdom as my oudste broer.. jammer jy sal kortkop voorbly. Ouderdom is nie die probleem nie soms is dit kwinte en kwale wat skielik kom kuier wat nie eintlik uitnodiging gestuur het nie.. nietemin ons is dankbaar dit gaan goed ,
Ek is ‘n dag laat, maar ek vertrou dat jy ten spyte van die trane ‘n mooi dag gehad het. Dirkie dit is my seënwense vir jou;
Baie dankie Kameel , dit is kosbaar .
Ai tog ek kan net so verlang…
Nou is ek hopeloos te laat om jou ‘n geseende verjaarsdag toe te wens. Mag jy ‘n mooi jaar he, sien uit daarna om meer van jou inskrywings te lees
Baie dankie.. nee wat seënwense altyd kosbaar. Ek probeer die naam te onthou is jy nuwe blogger of klink dit net vir my bekend uit Litnet se dae? Nogtans baie dankie, hier skryf ek oor die siele by die Hoekhuis derdestraat links.
Coetzee het ook al gevra of ek van Litnet afkom maar ek was nie daar nie. Ek is al so rukkie hierso, maar mens ontdek mos heeltyd nog “nuwe” wonderlike blogs. Ek sien nogals uit om meer van die hoekhuis se mense uit te vind. Die oom wie daar bly klink kwaai! ;) mens moet maar met hom skoorsoek as jy ontwapen van sy tande is!
Ha ha … nee wat sy blaf is erger as sy “byt’ by wyse van spreuke(spreke?)
This entry was posted on Maart 29, 2015 by ddupl3ss1s in Gedagtes vir die dag..